Myalgic encephalomyelitis/chronic fatigue syndrome

Myalgic encephalomyelitis​/​chronic fatigue syndrome (ME/CFS) be a disabling chronic illness. People plus ME/CFS dey experience profound fatigue wey no dey go away with rest, as well as sleep issues den problems plus memory anaa concentration. De hallmark symptom be post-exertional malaise (PEM), a worsening of de illness wey fi start immediately anaa hours to days after even minor physical anaa mental activity. Dis "crash" fi last from hours anaa days to several months. Further common symptoms dey include dizziness anaa faintness wen upright den pain.

De cause of de disease be unknown. ME/CFS often dey start after an infection, such as mononucleosis wey e fi run insyd families. ME/CFS dey associate plus changes insyd de nervous den immune systems, as well as insyd energy production. Diagnosis dey base on distinctive symptoms, den a differential diagnosis, secof no diagnostic test such as a blood test anaa imaging be available.

Symptoms of ME/CFS sam times fi be treated wey de illness fi improve anaa worsen over time, buh a full recovery be uncommon. Dem no approve therapies anaa medications to treat de condition, wey de management be aimed at relieving symptoms. Pacing of activities fi help avoid worsening symptoms, den counselling fi help in coping plus de illness. Before de COVID-19 pandemic, na ME/CFS affect two to nine out of every 1,000 people, wey dey depend on de definition. However, chaw people dey fit ME/CFS diagnostic criteria after dem develop long COVID. ME/CFS dey occur more often insyd women dan insyd men. E be more common insyd middle age, buh fi occur at all ages, wey dey include kiddie time.

ME/CFS get a large social den economic impact, wey de disease fi be socially isolating. About a quarter of those wey be affected be unable to leave dema bed anaa home. People plus ME/CFS often dey face stigma insyd healthcare settings, wey care be complicated by controversies around de cause den treatments of de illness. Doctors fi be unfamiliar plus ME/CFS, as e often no be fully covered insyd medical school. Historically, na research funding give ME/CFS be far below dat of diseases plus comparable impact.

 References 

 External links 


Category:Immune system disorders
Category:Neurological disorders
Category:Sleep disorders
Category:Syndromes of unknown causes
Category:Viral diseases
Category:Translated from MDWiki